Aubert

Aubert (uttales å'bæ:r) er et familienavn av fransk opprinnelse, som er brukt internasjonalt av personer uten kjent innbyrdes slektskap. I Norge blir det brukt av en dansk og norsk adelsslekt med fransk opphav og opprinnelig skrevet d'Aubert. Aubert er også brukt som fornavn og er en fransk variant av det tyske fornavnet Albert.


== Historikk - den norske slekten ==
Slekten Aubert i Norge stammer fra Metztraktene i Lorraine (Lothringen) og ble adlet der i 1612. Til Danmark kom den med François Jacques Xavier d'Aubert (1727–1793), som i 1752 påbegynte sin karrière i den danske hær. Han ble 1787 generalmajor og året etter kommandant på Kronborg slott. Ved naturalisasjon ble han i 1776 dansk-norsk adelsmann. Han hadde sønnene Benoni d'Aubert (1768–1832) og Jacques d'Aubert (1769–1844), som også ble offiserer. Den forrige var utdannet som ingeniøroffiser og kom fra Danmark til Norge i 1790 for å arbeide med kartlegging av den norske kysten. Fra 1811 bodde han fast i Norge. Omkring år 1815 droppet han adelsprefikset d' og skrev seg deretter som Benoni Aubert. Den norske slekten Aubert stammer fra ham. Se videre egen artikkel.


=== Slektsvåpen ===
Slektsvåpenet fulgte med slekten fra Frankrike. Det har i blått skjold en gull bjelke fulgt over av et rødt hjerte lagt på to krysslagte, avhuggede og kvistede gull vinstokker, og fulgt under av en liggende sølv halvmåne under tre gull stjerner stilt i bjelke. På hjelmen er hjelmtegnet et rødt hjerte lagt på to krysslagte, avhugde og kvistede gull vinstokker.


== Personer med navnet Aubert i Norge ==
Medlemmer av familien Aubert med flere fornavn var ikke kjent i sin samtid under alle disse. Så langt mulig er de her ført opp under de navn som de selv brukte.

Andreas Aubert (1851–1913), kunsthistoriker
Andreas Aubert (1910–1956), motstandsmann
Axel Aubert (1873–1943), generaldirektør i Norsk Hydro
Axel Aubert (født 1973), skuespiller
Benoni Aubert (1768–1832), ingeniøroffiser og kartograf
Bille Aubert (1868–1908), høyesterettsadvokat
Elise Aubert (1837–1909), forfatter
Emil Aubert(1811–1872), jurist, embetsmann og politiker
Emil Aubert (1930–2022), investor
Francis Henrik Aubert (født 1947), professor i oversettelsesteori
Karl Egil Aubert (1924–1990), professor i matematikk
Kristian Aubert (1909–1942), motstandsmann, brannmann
Ludvig Cæsar Martin Aubert (1807–1887), lingvist, professor i latin
Ludvig Mariboe Benjamin Aubert (1838–1896), jurist, professor
May Aubert (1911–2005), modist
Otto Benjamin Andreas Aubert (1841–1898), jurist og embetsmann
Sofie Aubert Lindbæk (1875–1953), forfatter
Vilhelm Aubert (1847–1911), redaktør
Vilhelm Aubert (1922–1988), professor i sosiologi

		
		
		
		
		


== Andre personer med navnet Aubert ==
Brigitte Aubert (født 1956) fransk forfatter
Étienne Aubert (1282 eller 1295–1362) pave i Avignon med navnet Innocens VI
Sandrine Aubert (født 1983) fransk alpinist


== Kilder ==


=== Noter ===


=== Litteratur ===
Sofie Aubert Lindbæk: Landsflygtige – af Aubert'ske papirer, 1910
Sofie Aubert Lindbæk: Hjemmet paa fæstningen – af Aubertske papirer, 1912
Sofie Aubert Lindbæk: Hjemmet på Akershus. Aubertske papirer, 1939
A. Thiset og P.L. Wittrup: Nyt Dansk Adelslexikon, København 1904
H. Storck: Dansk Vaabenbog, København 1910
C. M. Munthe: Norske slegtsmerker, Norsk slektshistorisk tidsskrift, bd. I, Oslo 1928
Skandinavisk Vapenrulla, hefte 6, Malmö 1966
Hans Cappelen: Norske slektsvåpen, Oslo 1969 (2. opplag Oslo 1976)
Sven Tito Achen: Danske adelsvåbener. En heraldisk nøgle, København 1973
 H. L. Løvenskiold:  Heraldisk nøkkel, Oslo 1978